Document ID: 32005R0332

ΚΑΝΟΝΙΣΜΌΣ (ΕΚ) αριθ. 332/2005 ΤΗΣ ΕΠΙΤΡΟΠΉΣ
της 25ης Φεβρουαρίου 2005
για την πληρωμή των επιστροφών κατά την εξαγωγή στην Κροατία προϊόντων που υπάγονται στον κωδικό ΣΟ 0406 και καλύπτονται από πιστοποιητικά για τα οποία υποβλήθηκαν αιτήσεις πριν από την 1η Ιουνίου 2003
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαΐου 1999, περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), και ιδίως το άρθρο 26 παράγραφος 3 και το άρθρο 31 παράγραφος 14,
Εκτιμώντας τα ακόλουθα:
(1)
Για να εμποδιστεί εκτροπή του εμπορίου, το άρθρο 2 του κανονισμού (ΕΚ) αριθ. 951/2003 της Επιτροπής, της 28ης Μαΐου 2003, για παρέκκλιση από τον κανονισμό (ΕΚ) αριθ. 174/1999 για τον καθορισμό των ειδικών λεπτομερειών εφαρμογής του κανονισμού (ΕΟΚ) αριθ. 804/68 του Συμβουλίου όσον αφορά τα πιστοποιητικά εξαγωγής και των επιστροφών κατά την εξαγωγή στον τομέα του γάλακτος και των γαλακτοκομικών προϊόντων και από τον κανονισμό (ΕΚ) αριθ. 800/1999 για τις κοινές λεπτομέρειες εφαρμογής του καθεστώτος πιστοποιητικών εξαγωγής για τα γεωργικά προϊόντα (2) προβλέπει ότι δεν πληρώνεται καμία επιστροφή για τα πιστοποιητικά εξαγωγής προϊόντων που υπάγονται στον κωδικό ΣΟ 0406 και χρησιμοποιούνται από την 1η Ιουνίου 2003 για εξαγωγές προς την Κροατία, εφόσον αναφέρουν στη θέση 7 προορισμό άλλο από την χώρα αυτή.
(2)
Τα δικαιώματα επιστροφών που προκύπτουν από πιστοποιητικά εξαγωγής για τα οποία υποβλήθηκαν αιτήσεις πριν από την ημερομηνία εφαρμογής ενός κανονισμού, δεν πρέπει να θιγούν.
(3)
Συνεπώς, ο περιορισμός που θεσπίζεται με το άρθρο 2 του κανονισμού (ΕΚ) αριθ. 951/2003 πρέπει να εφαρμόζεται μόνο στα πιστοποιητικά για τα οποία υποβλήθηκαν αιτήσεις από την 1η Ιουνίου 2003 και μετέπειτα.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτοκομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι επιστροφές κατά την εξαγωγή στην Κροατία προϊόντων που υπάγονται στον κωδικό ΣΟ 0406 και καλύπτονται από πιστοποιητικά για τα οποία υποβλήθηκαν αιτήσεις πριν από την 1η Ιουνίου 2003 και αναφέρουν στη θέση 7 προορισμό άλλο από την εν λόγω χώρα, ο οποίος εμπίπτει στη ζώνη προορισμού I, όπως καθορίστηκε με το άρθρο 15 παράγραφος 3 του κανονισμού (ΕΚ) αριθ. 174/1999 της Επιτροπής (3), πρέπει να πληρώνονται.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιουνίου 2003.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Φεβρουαρίου 2005.

Labels: 3
17
18